
Către,

BIROUL PERMANENT
AL

CAMEREI DEPUTAŢILOR

Vă înaintăm, alăturat, raportul comun asupra proiectului de Lege privind aprobarea Ordonanţei de urgenţă a Guvernului nr.87/2017 pentru completarea art.5 din Ordonanţa Guvernului nr.70/2002 privind administrarea unităţilor sanitare publice de interes judeţean şi local , trimis Comisiei pentru administraţie publică şi amenajarea teritoriului şi Comisiei pentru sănătate şi familie pentru examinare pe fond, în procedură de urgenţă cu adresa nr. PLx. 90 din 12 martie 2018.
       VICEPREŞEDINTE


       PREŞEDINTE
                    Ion CĂLIN
                             Conf.dr.Florin BUICU

rAPORT COMUN
asupra proiectului de Lege privind aprobarea Ordonanţei de urgenţă a Guvernului nr.87/2017 pentru completarea art.5 din Ordonanţa Guvernului nr.70/2002 privind administrarea unităţilor sanitare publice de interes judeţean şi local
În conformitate cu prevederile art.95 şi 115 din Regulamentul Camerei Deputaţilor, republicat, cu modificările şi completările ulterioare, Comisia pentru administraţie publică şi amenajarea teritoriului şi Comisia pentru sănătate şi familie au fost sesizate spre dezbatere în fond, în procedură de urgenţă asupra proiectului de Lege privind aprobarea Ordonanţei de urgenţă a Guvernului nr.87/2017 pentru completarea art.5 din Ordonanţa Guvernului nr.70/2002 privind administrarea unităţilor sanitare publice de interes judeţean şi local, transmis cu adresa nr. PLx.90 din 12 martie 2018 şi înregistrată cu nr.4c-6/87  din 13 martie  2018, respectiv nr.4c-8/96 din 12 martie 2018.
Senatul, în calitate de primă Cameră sesizată, a adoptat proiectul de lege în şedinţa din 5 martie 2018, cu respectarea prevederilor art.76 alin (2) din Constituția României, republicată.

Camera Deputaţilor este Cameră decizională, potrivit prevederilor art.75 alineatele (1) şi (3) din Constituţia României, republicată şi ale art.92 alin.(9) pct.1 din Regulamentul Camerei Deputaţilor, republicat, cu modificările şi completările ulterioare.

La întocmirea prezentului raport  comun, Comisiile  au avut în vedere   avizul favorabil al Consiliului Legislativ (nr.1039/29.11.2017)

Proiectul de lege are ca obiect de reglementare aprobarea Ordonanţei de urgenţă a Guvernului nr.87/2017 pentru completarea art.5 din Ordonanţa Guvernului nr.70/2002, în sensul ca, şi unităţile de asistenţă medico-socială înfiinţate prin hotărâri ale consiliilor locale din oraşe care au mai mult de 5000 de locuitori, să treacă în responsabilitatea administrativă şi financiară a consiliilor judeţene, dacă consiliile locale respective şi consiliile judeţene hotărăsc de comun acord în acest sens.
În conformitate cu prevederile art.61 şi 63 din Regulamentul Camerei Deputaţilor, republicat, cu modificările şi completările ulterioare, Comisiile au dezbătut iniţiativa legislativă în şedinţe separate.
Comisia pentru administraţie publică şi amenajarea teritoriului  şi-a desfăşurat lucrările în data de 27 martie 2018. Din numărul total de 25 membri ai comisiei  au participat la şedinţă 25 deputaţi. 
Comisia pentru sănătate şi familie  şi-a desfăşurat lucrările în data de 27 martie 2018. Din numărul total de 18 membri ai comisiei  au participat la şedinţă 18 deputaţi. 
La dezbateri a participat în conformitate cu prevederile art.55 din Regulamentul Camerei Deputaţilor, republicat, cu modificările şi completările ulterioare, în calitate de invitat, domnul Dan Dumitrescu, secretar de stat în cadrul Ministerului Sănătăţii.

În urma dezbaterilor şi a opiniilor exprimate, membrii celor două Comisii au hotărât, cu majoritate de voturi (4 abţineri) adoptarea proiectului de Lege privind aprobarea Ordonanţei de urgenţă a Guvernului nr.87/2017 pentru completarea art.5 din Ordonanţa Guvernului nr.70/2002 privind administrarea unităţilor sanitare publice de interes judeţean şi local în forma adoptată de Senat.

În funcţie de obiectul şi conţinutul său, proiectul de lege face parte din categoria legilor ordinare.

	VICEREŞEDINTE

Ion CĂLIN
	PREŞEDINTE 

Conf.dr. Florin BUICU



	SECRETAR,
Angelica FĂDOR
	SECRETAR, 

Dr. Vass Levente


   Sef serviciu, Sofia Chelaru                                                                                                                           
  Consilier parlamentar,  Elena Hrincescu                                                        Consilier parlamentar, Cristina Bologan    

